cyanic-selkie/wikianc huggingface dataset:
Live at Donington
Το Live at Donington είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή τριπλού δίσκου βινυλίου και διπλού CD στις 8 Νοεμβρίου 1993 μέσω της δισκογραφικής εταιρείας "ΕΜΙ". Η αρχική κυκλοφορία αποτελούσε περιορισμένη έκδοση αλλά το 1998 ο δίσκος επανεκδόθηκε από την "ΕΜΙ" και έχει τεθεί σε ευρεία κυκλοφορία.
Άλφα έλικα
Παραπομπές
Αλφα ελικα
Live at Donington
Η ηχογράφηση του άλμπουμ έγινε κατά την περιοδεία για την προώθηση του "Fear of the Dark", στο φεστιβάλ "Monsters of Rock" του Ντόνινγκτον, στην Αγγλία, μπροστά σε 80.000 οπαδούς του συγκροτήματος.
Τραγούδια
CD 1
1. Be Quick or Be Dead (Dickinson, Gers) - 3:53
2. The Number of the Beast (Harris) - 4:53
3. Wrathchild (Harris) - 2:54
4. From Here to Eternity (Harris) - 4:44
5. Can I Play with Madness (Harris, Dixkinson, Smith) - 3:33
7. Tailgunner (Harris, Dickinson) - 4:07
8. The Evil That Men Do (Harris, Dickinson, Smith) - 7:51
9. Afraid to Shoot Strangers (Harris) - 6:59
10. Fear of the Dark (Harris) - 7:08
1. '''Bring Your Daughter... to the Slaughter' (Dickinson)'' - 6:12
2. The Clairvoyant (Harris) - 4:21
3. Heaven Can Wait (Harris) - 7:20
4. Run to the Hills (Harris) - 4:16
5. 2 Minutes to Midnight (Smith, Dickinson) - 5:42
6. Iron Maiden (Harris) - 8:14
7. Hallowed Be Thy Name (Harris) - 7:28
8. The Trooper (Harris) - 3:53
9. Sanctuary (Harris, Di' Anno, Murray) - 5:18
10. Running Free (Harris, Di' Anno) - 7:56
Θέσεις τσαρτ
Live at Donington (άλμπουμ)
Επίσημη κυκλοφορία: 8 Νοεμβρίου 1993
Οι μουσικοί
Οι μουσικοί οι οποίοι συμμετείχαν στις ηχογραφήσεις του "Live at Donington" είναι οι εξής:
Πηγές
Κατηγορία:Δισκογραφία των Iron Maiden Κατηγορία:Άλμπουμ του 1993
Μακρύ μη κωδικοποιητικό RNA
Τα μακρά μη κωδικοποιητικά RNA (αγγλικά: Long non-coding RNAs, lncRNA) ορίζονται ως μετάγραφα μεγαλύτερα από 200 νουκλεοτίδια που δεν μεταφράζονται σε πρωτεΐνες. Αυτό το κάπως αυθαίρετο όριο διακρίνει τα lncRNA από μικρά μη κωδικοποιητικά RNA όπως τα microRNA (miRNA), τα μικρά παρεμβαλλόμενα RNA (siRNA), τα piwi-αλληλεπιδρώντα RNA (piRNA) και άλλα μικρά RNA.
Περιγραφή
Η έκφραση των lncRNA ρυθμίζεται όπως αυτή των κωδικών RNA. Τα lncRNA υπόκεινται σε μεταγραφική ρύθμιση, με ορισμένα από αυτά να επεξεργάζονται περαιτέρω μέσω συρραφής, επεξεργασίας στα 3’ και 5’ άκρα και κατόπιν να εξάγονται στο κυτταρόπλασμα. Κάποια lncRNA κωδικοποιούν για μικρά πεπτίδια αλλά η πλειοψηφία τους δε μεταφράζεται. Η λειτουργία τους συνδέεται με τη διαρθρωτική δομή, η οποία τους επιτρέπει να αλληλεπιδρούν ειδικά με πρωτεΐνες, DNA και RNA. Τα lncRNA ελέγχουν τη γονιδιακή έκφραση σε μεταγραφικό και μετα-μεταγραφικό επίπεδο. Επίσης, αρκετά lncRNA έχουν βρεθεί να αλληλεπιδρούν με ένζυμα που τροποποιούν τη χρωματίνη και ενεργοποιούν ή απενεργοποιούν τη μεταγραφή γονιδίων. Ανάλογα με την προέλευσή τους, τα lncRNA διαχωρίζονται σε 3 κατηγορίες: 1) τα intronic lncRNA (incRNA), 2) τα intergenic lncRNA (lincRNA) και 3) τα antisense lncRNA.
Η αφθονία πολυάριθμων lncRNA ελέγχεται από τα microRNA. Καθώς πολλά από τα lncRNA επηρεάζουν διαφορετικές κυτταρικές λειτουργίες (πολλαπλασιασμός, διαφοροποίηση, γήρανση, απόπτωση), αλλαγές στην αφθονία τους επηρεάζουν άμεσα την κυτταρική απόκριση σε φυσιολογικές και παθολογικές καταστάσεις. Έχει προταθεί ότι η συγκέντρωση των microRNA στο κυτταρόπλασμα μπορεί να  συσχετισθεί με την αφθονία των lncRNA, τα οποία διαθέτουν παρόμοιες αλληλουχίες στόχους για τα miRNA, έχοντας ως αποτέλεσμα την απομάκρυνσή τους από τα mRNA-στόχους αλλά και τον ανταγωνισμό τους για την πρόσδεση σ'αυτά. Τέλος, κάποια lncRNA υφίστανται επεξεργασία έτσι ώστε να δώσουν γένεση σε miRNA.
Ρόλος
Συνολικά, φαίνεται ότι τα lncRNA και miRNA συνεργάζονται ώστε να ελέγξουν τη γονιδιακή έκφραση μέσω ενός αριθμού μηχανισμών μετα-μεταγραφικών τροποποιήσεων. Γενικά όμως, τα microRNA and lncRNA ρυθμίζουν τη γονιδιακή έκφραση σε όλα τα επίπεδα (μεταγραφικά, μετα-μεταγραφικά και μετα-μεταφραστικά). Μέσω αυτής της επίδρασης σε όλα τα επίπεδα της πρωτεϊνικής έκφρασης, αυτές οι μεγάλες οικογένειες των μη κωδικών RNA επηρεάζουν σε συνολικό επίπεδο τον κυτταρικό μεταβολισμό.
Για την ανεύρεση του λειτουργικού ρόλου των lncRNA, μία πιθανή οδός είναι η αναγνώριση των πρωτεϊνών με τις οποίες δεσμεύονται (binding proteins). Έρευνες αποδεικνύουν ότι παράγοντες που συμμετέχουν στη μετάδοση σήματος (υποδοχείς, κινάσες, μεταγραφικοί παράγοντες), σχετίζονται άμεσα με τα lncRNA και ότι η ενζυμική τους δραστηριότητα ρυθμίζεται από αυτά τα lncRNA.
Επιγραμματικά, οι προτεινόμενοι λειτουργικοί ρόλοι των lncRNA στη ρύθμιση των σηματοδοτικών καταρρακτών και στη «συνομιλία» μεταξύ των μονοπατιών μπορούν να κατηγοριοποιηθούν σε 6 κατηγορίες:
1.       Συγχώνευση (Merge): όπου το lncRNA συμπράττει με τις κινάσες γειτονικών μονοπατιών, επιτρέποντας την παράλληλη δράση τους, επιταχύνοντας την κυτταρική απόκριση.
2.       Διακόπτης (Switch): το lncRNA  ενώνει έναν υποδοχέα με πολλαπλές κινάσες, δημιουργώντας μία διασταύρωση στο μονοπάτι, οπότε με την ενεργοποίηση του υποδοχέα ταυτόχρονα ενεργοποιούνται πολλαπλές κινάσες και μεταδίδονται πολλαπλά σήματα.
3.       Σε απάντηση του κυτταρικού περιβάλλοντος, ένα lncRNA θα μπορούσε να αλλάξει πορεία και να δημιουργήσει μία «γέφυρα» μεταξύ μίας κινάσης και ενός υποδοχέα.
4.       Προτεραιότητα (yield): τα lncRNA μπορούν να δώσουν προτεραιότητα στην ενεργοποίηση ανταγωνιστικών μονοπατιών, ώστε μόνο το ένα από τα δύο να είναι ενεργό.
5.       Παράκαμψη (shortcut): κατά την παρουσία ενός lncRNA, το συμβατικό μονοπάτι παρακάμπτεται και ακολουθείται μονοπάτι με αμεσότερο αποτέλεσμα για γρηγορότερη κυτταρική απόκριση.
6.       Παράκαμψη (detour): σε περιπτώσεις όπου το συμβατικό μονοπάτι είναι μπλοκαρισμένο, τα lncRNA μπορούν να διευκολύνουν τη διαμόρφωση ενός εναλλακτικού μονοπατιού.
Οι αλληλεπιδράσεις ανάμεσα στα lncRNA και στις πρωτεΐνες δέσμευσής τους δρουν ως ένας από τους κύριους μηχανισμούς των  lncRNA-διαμεσολαβούντων σηματοδοτικών μονοπατιών. Οι λειτουργικοί ρόλοι που προέρχονται από την αλληλεπίδραση των  lncRNA με πρωτεΐνες είναι ποικίλοι. Συχνά παρατηρείται ότι κατά την αλληλεπίδραση ενός lncRNA με ένα ένζυμο, η ενζυμική δραστηριότητα αυτού τροποποιείται με τους ακόλουθους τρόπους:
· τα lncRNA μπορούν να τροποποιήσουν τη δραστικότητα διάφορων ενζύμων (π.χ. κινάσες) δρώντας ως chaperones, μέσω των οποίων το lncRNA αλληλεπιδρά με τις υπομονάδες ενός ενζύμου και επάγει αλλαγή στη διαμόρφωσή του, αλλάζοντάς την ενζυμική του δραστικότητα.
· lncRNA μπορούν να τροποποιήσουν την ενζυμική δραστικότητα δρώντας ως αλλοστερικοί ρυθμιστές, αλλάζοντας τη δομή του ενεργού κέντρου.
· τα lncRNA μπορούν να δράσουν συνεργατικά.
· τα lncRNA μπορούν να επικαλύψουν την επιφάνεια της πρωτεΐνης-στόχου ώστε να μην μπορεί να πραγματοποιηθεί μετα-μεταφραστική τροποποίηση.
· τα lncRNA δύναται να συνεισφέρουν στην αλλαγή θέσης των binding πρωτεϊνών.
Πλέον, έχουν δημιουργηθεί  βάσεις δεδομένων στις οποίες οργανώνονται οι πληροφορίες για τα αναγνωρισμένα lncRNA και τα βιολογικά τους χαρακτηριστικά.
Παραπομπές
Κατηγορία:RNA
Ανώτατο Συμβούλιο Επιλογής Προσωπικού
Το Ανώτατο Συμβούλιο Επιλογής Προσωπικού (ΑΣΕΠ) είναι ελληνική ανεξάρτητη αρχή που διασφαλίζει την ορθότητα των προσλήψεων τακτικού και εποχικού προσωπικού στον ευρύτερο δημόσιο τομέα. Στελεχώνεται από 260 υπαλλήλους.
Ιδρύθηκε το 1994 με το νόμο 2190/1994 επί υπουργίας Αναστάσιου Πεπονή (γνωστός και ως "νόμος Πεπονή"). Δεν εποπτεύεται από την Ελληνική Κυβέρνηση, αλλά από τη Βουλή των Ελλήνων, ενώ υπόκειται και σε δικαστικό έλεγχο. Η ανεξαρτησία του ενισχύθηκε με την αναθεώρηση του Συντάγματος το 2001. Διαθέτει διοικητική αυτοτέλεια και δικόν του προϋπολογισμό.
Αποτελείται από δύο ολομέλειες (μία ελάσσων) και από τέσσερα ελάσσονα τμήματα. Το απαρτίζουν τριάντα πέντε μέλη. Η επιλογή πραγματοποιείται από τη Διάσκεψη των Προέδρων της Βουλής.
Όταν οι διαγωνισμοί για θέσεις στο Δημόσιο προκηρύσσονται και οργανώνονται από το ίδιο το ΑΣΕΠ, τα εργαλεία που διαθέτει για την επιλογή του προσωπικού είναι: γραπτός διαγωνισμός, αξιολόγηση συγκεκριμένων κριτηρίων (μοριοδότηση), συμπληρωματική πρακτική διαδικασία, ειδικές εξετάσεις ή/και συνέντευξη. Διαφορετικές διαδικασίες ακολουθούνται για το ειδικό επιστημονικό προσωπικό και για τους εκπαιδευτικούς. Από το 2019 εφαρμόζεται νέο σύστημα προσλήψεων εκπαιδευτικών.
Οι διαγωνισμοί για επιλογή προσωπικού στον ευρύτερο δημόσιο τομέα (κυρίως ΝΠΙΔ και ΟΤΑ) προκηρύσσονται και εκτελούνται από τους επιμέρους φορείς, με βάση τον ίδιο νόμο 2190/1994. Η όλη διαδικασία εποπτεύεται από το ΑΣΕΠ, το οποίο και αξιολογεί τυχόν ενστάσεις.
Εξωτερικοί σύνδεσμοι
Κατηγορία:Δημόσιες υπηρεσίες της Ελλάδας Κατηγορία:Συνταγματικό Δίκαιο
Γκαστόνε Γκάντερ
Ο Γκαστόνε Γκάντερ (αγγλ.: Gladstone Gander) είναι ήρωας κινουμένων σχεδίων. Αποτελεί δημιούργημα του σημαντικού σχεδιαστή κόμικς, Καρλ Μπαρκς. Πρωτοεμφανίστηκε στο «Walt Disney's Comics and Stories» #88, τον Ιανουάριο του 1948, με την ιστορία «Wintertime Wagers» («Χειμερινά Στοιχήματα»). Η ελληνική έκδοση της ιστορίας δημοσιεύτηκε το 1996 στο περιοδικό Κόμιξ #92.
Σύμφωνα με το γενεαλογικό δέντρο του Ντον Ρόσα είναι γιος του Γουστάβου Γκάντερ και της Δάφνης Ντακ, θείας του Ντόναλντ Ντακ, αλλά κατά το γενεαλογικό δέντρο του Καρλ Μπαρκς που το δημιούργησε το 1950 ο Γκαστόνε είναι υιοθετημένος από τον Γουστάβο Γκάντερ και την Ματίλντα Μακ Ντακ, αδερφής του Σκρουτζ Μακ Ντακ
Είναι γνωστός ως το πιο τυχερό παπί στον κόσμο, όμως όπως ξέρουμε αυτή η απίστευτη τύχη του προστέθηκε αργότερα στον χαρακτήρα και δεν ήταν μέρος της αρχικής βασικής ιδέας. Η τύχη του άρχισε να εμφανίζεται στην ιστορία Αναμέτρηση στον Νότιο Ειρηνικό (‘Race to the South Seas). Η υπερβολική ανταγωνιστικότητα που υπάρχει ανάμεσα σε αυτόν και τον ξάδερφο του, τον Ντόναλντ Ντακ ξεκίνησε από το γεγονός ότι και οι δύο θέλουν να διεκδικήσουν την Νταίζυ Ντακ και εμφανίστηκε στην ιστορία 'Donald's Love Letters'.
Παραπομπές
Κατηγορία:Disney (χαρακτήρες κόμικς) Κατηγορία:Disney (χαρακτήρες κινουμένων σχεδίων)
Εθνική Φρουρά της Ουκρανίας
Η Εθνική Φρουρά της Ουκρανίας (ουκρανικά: Національна гвардія України) είναι η ουκρανική εθνική χωροφυλακή. Αποτελεί μέρος του Υπουργείου Εσωτερικών. Δημιουργήθηκε αρχικά ως οργανισμός υπό τον άμεσο έλεγχο του κοινοβουλίου της Ουκρανίας στις 4 Νοεμβρίου του 1991, μετά την ανεξαρτησία της Ουκρανίας.
Αργότερα διαλύθηκε και συγχωνεύθηκε με τα Εσωτερικά Στρατεύματα της Ουκρανίας στις 11 Ιανουαρίου του 2000 από τον τότε Πρόεδρο Λεονίντ Κούτσμα, ως μέρος μιας «εξοικονόμησης κόστους" σύστημα. Μετά από τις αρχές του 2014 ουκρανική επανάσταση στις 13 Μαρτίου 2014, εν μέσω της ρωσικής επέμβασης, η Εθνική Φρουρά επανιδρύθηκε και Εσωτερικής Στρατεύματα διαλύθηκαν.
Εξωτερικοί σύνδεσμοι
Κατηγορία:Ουκρανικές ένοπλες δυνάμεις
Λουίζα Ελισάβετ των Βουρβόνων
Η Λουίζα Ελισάβετ (γαλλ. Louise Élisabeth de Bourbon, 1693 - 27 Μαΐου 1775) από τον Οίκο των Βουρβόνων-Κονντέ ήταν κόρη του Πρίγκιπα του Κονντέ και με τον γάμο της έγινε Πριγκίπισσα του Κοντί.
Βιογραφία
Ήταν η δεύτερη κόρη του Λουδοβίκου Γ΄ του Κονντέ και της Λουίζας Φραγκίσκης των Βουρβόνων, νόθης κόρης του Λουδοβίκου ΙΔ΄ τη Γαλλίας.
Οικογένεια
Παντρεύτηκε το 1710 τον Λουδοβίκο Αρμάνδο Β΄ του Κοντί και είχε τέκνα:
Παραπομπές
Κατηγορία:Οίκος των Βουρβόνων-Κοντέ Κατηγορία:Γαλλίδες δούκισσες
Φαμπριάνο
Το Φαμπριάνο (ιταλικά: Fabriano) είναι πόλη και δήμος (comune) της Επαρχίας της Ανκόνας, στην Περιφέρεια Μάρκε της Ιταλίας. Στα τέλη του 2017 είχε πληθυσμό 30.809 κατοίκους, που είναι γνωστοί ως Φαμπριανέζι. Συγκριτικά, στην απογραφή του έτους 1961 είχε 29.200 κατοίκους. Η θέση της στα ανατολικά Απέννινα, πάνω στον βασικό αυτοκινητόδρομο και σιδηροδρομική γραμμή που συνδέουν την Ούμπρια με την Αδριατική Θάλασσα, την καθιστά μεσαίου μεγέθους περιφερειακό κέντρο της περιοχής. Πολιούχος άγιος είναι ο Άγιος Ιωάννης ο Βαπτιστής, με το σχετικό πανηγύρι στις 24 Ιουνίου. Το Φαμπριάνο ήταν γνωστό παραδοσιακά για την παραγωγή χειροποίητου χαρτιού, ωστόσο σήμερα είναι πιο γνωστό ως η έδρα της μεγάλης εταιρείας οικιακών ηλεκτρικών συσκευών «Indesit».
Ιστορία
Η πόλη φαίνεται να ιδρύθηκε κατά τον πρώιμο Μεσαίωνα από τους κατοίκους μιας μικρής ρωμαϊκής πόλεως που βρισκόταν 5 χιλιόμετρα νοτίως του Αττιδίου (σημερινό Αττίτζιο), της οποίας διασώζονται μερικά δυσδιάκριτα ερείπια και επιγραφές. Το Φαμπριάνο υπήρξε ένα από τα πρώτα μέρη σε όλη την Ευρώπη που δημιούργησε υψηλής ποιότητας χαρτί σε εμπορική κλίμακα, αρχίζοντας τον 13ο αιώνα, και η πόλη διατηρεί μέχρι και σήμερα μια φήμη για την παραγωγή εξαιρετικού υδατογραφημένου χαρτιού. Το χαρτί οδήγησε στην ευδοκίμηση του Φαμπριάνο κατά τον Ύστερο Μεσαίωνα και την Αναγέννηση, ενώ υπήρξε και ένας παράγοντας που συνέτεινε στην καθιέρωση του γειτονικού Φολίνιο στην Ούμπρια ως ενός από τα παλαιότερα κέντρα τυπογραφίας σε όλη την Ιταλία, από το 1470 και μετά.
Γεωγραφία
Η πόλη είναι κτισμένη στην κοιλάδα του ποταμού Εζίνο, όπως και το Τζέζι αρκετά πιο κάτω στην κοιλάδα. Το μέσο υψόμετρο του Φαμπριάνο είναι 325 μέτρα πάνω από την επιφάνεια της Αδριατικής Θάλασσας, από την οποία απέχει 49 χιλιόμετρα σε ευθεία γραμμή, και οι γεωγραφικές συντεταγμένες του είναι πλάτος 43°20΄ Βόρειο και μήκος 12°54΄ Ανατολικό.
Ο δήμος έχει έκταση 272,08 τετραγωνικά χιλιόμετρα και συνορεύει με 13 άλλους δήμους, τόσο της Περιφερείας Μάρκε, όσο και της Περιφερείας της Ούμπρια.
Δημοτικά διαμερίσματα
Ο Δήμος του Φαμπριάνο υποδιαιρείται σε 48 δημοτικά διαμερίσματα (frazioni), τα εξής (με ελληνική αλφαβητική σειρά):
Αλμπατσίνα, Αρτζινιάνο, Αττίτζιο, Βαλλεμοντανιάνα, Βαλλερεμίτα, Βαλλίνα, Βαλτζιουμπόλα, Βαράνο, Βιάτσε, Βίνιε, Γκρόττε, Κα Μαϊάνο, Καμποντιέγκολι, Καμποντόνικο, Κάντια, Καντσέλλι, Καστελλέττα, Κατσιάνο, Κοκκόρε, Κολλαμάτο, Κόλλε Παγκανέλλο, Κολλετζιλιόνι, Κούπο, Μαρένα, Μαρενέλλα, Μαρίσο, Μελάνο, Μοσκάνο, Μπασσάνο, Μπάστια, Μπελβεντέρε, Μπόργκο Τουφίκο, Νεμπιάνο, Πατέρνο, Πότζο Σαν Ρομουάλντο, Πρετσίκε (Precicchie), Ροκέττα (Rocchetta), Ρούτσε, Ακτή Ρουφάνο, Σαν Μικέλε, Σαν Ντονάτο, Σαν Πιέτρο, Σαν Τζοβάννι, Σαντ' Ελία, Σερραντίκα, Τσερεζόλα, Τσιαραμέλλα, Φοντανάλντο.
Αξιοθέατα
Ο πλούτος και η αφοσίωση στις καλές τέχνες που χαρακτήριζαν το Φαμπριάνο κατά τον Ύστερο Μεσαίωνα έχουν αφήσει στην πόλη πολλά μνημεία, ιδίως τα εξής:
Διάφορα άλλα
thumb|240px|Το Παλάτσο ντελ Ποντεστά
Βιβλιογραφία
Κατηγορία:Δήμοι της Επαρχίας της Ανκόνας
Δήμος Διακοπτού
Ο Δήμος Διακοπτού ήταν δήμος του Νομού Αχαΐας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε ως Δημοτική Ενότητα στο νεοπαγή Δήμο Αιγιαλείας.
Έδρα του δήμου ήταν το Διακοπτό.
Ιστορία
Ο δήμος συστάθηκε πρώτη φορά το 1835 σαν Δήμος Βουρών με έδρα τα Βουρά (Διακοπτό). Το 1997 επανασυστάθηκε ο σημερινός δήμος. Στα όρια του δήμου υπήρχαν τρεις αρχαίες πόλεις: η Ελίκη, η Κερύνεια και η Βούρα.
Δημοτικά διαμερίσματα
Στον καποδιστριακό δήμο περιλαμβάνονταν τα παρακάτω δημοτικά διαμερίσματα και οικισμοί :
Λοιπά στοιχεία
Από το Διακοπτό ξεκινά ο Οδοντωτός σιδηρόδρομος που καταλήγει στα Καλάβρυτα ενώ υπάρχει και μουσείο με την πρώτη ατμάμαξα. Στο Διακοπτό έχει γεννηθεί και ο ηθοποιός Διονύσης Παπαγιαννόπουλος.
Αθλητισμός
Στον Δήμο εδρεύουν τα αθλητικά σωματεία Λύκοι Διακοπτού, Φλόγα Ροδιάς, Νίκη Νικολαίικων, Δόξα Ελαιώνα και ο Ηρακλής Ζαχλωρίτικων, όλα ποδοσφαιρικά σωματεία.
Εξωτερικοί σύνδεσμοι
Κατηγορία:Δήμοι του νομού Αχαΐας * Δ
Παγκόσμιο πρωτάθλημα χόκεϊ επί πάγου κάτω των 18
right|200px|thumb|Ένα χρυσό μετάλλιο που απονεμήθηκε κατά τη διοργάνωση του 2004.
Το Παγκόσμιο πρωτάθλημα χόκεϊ επί πάγου κάτω των 18  (IIHF World U18 Championship) είναι ετήσια διοργάνωση του χόκεϊ επί πάγου. Διεξάγεται υπό τη αιγίδα της Διεθνούς Ομοσπονδίας Χόκεϊ επί Πάγου και σε αυτό μπορούν να λάβουν μέρος εθνικές ομάδες από όλο τον κόσμο, με αθλητές ηλικίας κάτω των 18 ετών. Το σύστημα διεξαγωγής του είναι παρόμοιο με το Παγκόσμιο Πρωτάθλημα και με το Παγκόσμιο πρωτάθλημα εφήβων. Ωστόσο, στη διοργάνωση δεν μετέχουν οι κορυφαίοι αθλητές από τις ομάδες της Βόρειας Αμερικής καθώς τον Απρίλιο παίζουν στα πλέι οφ των εφήβων ή σε πανεπιστημιακά πρωταθλήματα.
Εξωτερικοί σύνδεσμοι
Κατηγορία:Χόκεϊ επί πάγου
Αρμενική διασπορά
Η αρμενική διασπορά αναφέρεται στις κοινότητες των Αρμενίων που ζουν εκτός Αρμενίας και άλλων περιοχών όπου οι Αρμένιοι είναι αυτόχθονες. Από τα αρχαία χρόνια οι Αρμένιοι ζουν σε πολλές περιοχές του κόσμου. Ωστόσο, η σύγχρονη αρμενική διασπορά σχηματίστηκε σε μεγάλο βαθμό λόγω του Α΄ Παγκοσμίου Πολέμου, καθώς η γενοκτονία των Αρμενίων που διέπραξε η Οθωμανική Αυτοκρατορία ανάγκασε τους Αρμένιους που ζούσαν στην πατρίδα τους να μεταναστεύσουν.
Ορολογία
Στην αρμενική γλώσσα, η λέξη διασπορά αναφέρεται με τον όρο σπιουρκ, ο οποίος γράφεται με τη μορφή սփիւռք στην κλασσική ορθογραφία και με τη μορφή սփյուռք στην μεταρρυθμισμένη ορθογραφία. Στο παρελθόν, η λέξη γκαγκούτ (գաղութ) χρησιμοποιούταν κυρίως για να αναφερθεί στις αρμενικές κοινότητες έξω από την αρμενική πατρίδα. Η λέξη προέρχεται από την αραμαϊκή λέξη που συγγενεύει ετυμολογικά με την εβραϊκή γκαλούτ (גלות).
Ιστορία
Τον τέταρτο αιώνα, υπήρχαν ήδη αρμενικές κοινότητες εκτός της μείζονος Αρμενίας. Κατά την εποχή της αυτοκρατορίας των Σασσανιδών και των Περσών, δημιουργήθηκαν αρμενικές κοινότητες στις αυτοκρατορίες αυτές. Αρμενικές κοινότητες υπερασπίζονταν τα ανατολικά και βόρεια σύνορα της Βυζαντινής Αυτοκρατορίας. Προκειμένου να κατοικηθούν οι αραιοκατοικημένες περιοχές του Βυζαντίου, πολλοί Αρμένιοι μεταφέρθηκαν σε αυτές τις περιοχές. Μερικοί Αρμένιοι μετατραπεί έγιναν ορθόδοξοι αλλά διατήρησαν τα αρμενικά ως μητρική γλώσσα, ενώ άλλοι παρέμειναν στην Αρμενική Εκκλησία παρά την πίεση από τις αρχές. Ένας αυξανόμενος αριθμός Αρμενίων μετανάστευσαν εθελοντικά ή υποχρεωτικά στην Κιλικία κατά τη διάρκεια του ενδέκατου και δωδέκατου αιώνα. Μετά την πτώση των Μαμελούκων και την απώλεια της αρμενικής ανεξαρτησίας το 1375, μεγάλος αριθμός ατόμων (ο οποίος φτάνει ακόμη και τα 150.000 άτομα) μετακόμισαν στην Κύπρο, τα Βαλκάνια και την Ιταλία. Η αρμενική διασπορά υπήρχε κατά την Αρχαιότητα και το Μεσαίωνα, ωστόσο μεγάλωσε αριθμητικά λόγω μετανάστευσης από την Οθωμανική Αυτοκρατορία, τον Ιράν, τη Ρωσία και τον Καύκασο.
Η αρμενική διασπορά χωρίζεται σε δύο κοινότητες – αυτή που κατάγεται από την Οθωμανική Αρμενία (ή Δυτική Αρμενική) και αυτή που κατάγεται από την πρώην Σοβιετική Ένωση, την ανεξάρτητη Αρμενία και το Ιράν (ή Ανατολική Αρμενική).
Οι Αρμένιοι της σύγχρονης Δημοκρατίας της Τουρκίας θεωρούν τους ιδίους ως κατοίκους της ιστορικής πατρίδας των Αρμενίων και όχι ως μέρος της διασποράς.
Διανομή
Σήμερα, η αρμενική διασπορά αναφέρεται στις κοινότητες των Αρμενίων που ζουν εκτός Αρμενίας. Ο εκτιμώμενος πληθυσμός των Αρμενίων ανά τον κόσμο είναι 11.000.000 άτομα.
Από αυτούς, περίπου 3 εκατομμύρια ζουν στην Αρμενία, 130,000 στην ντε φάκτο ανεξάρτητη δημοκρατία του Αρτσάχ και 120.000 στην περιοχή Τζαβάχκ της Γεωργίας. Οι υπόλοιποι περίπου 7.000.000 Αρμένιοι ζουν εκτός των προαναφερθέντων περιοχών (με τους μεγαλύτερους πληθυσμούς να ζουν στη Ρωσία, τις Ηνωμένες Πολιτείες, τη Γαλλία, την Αργεντινή, το Λίβανο, τη Συρία, το Ιράν, την Τουρκία, τον Καναδά, την Ουκρανία, την Ελλάδα και την Αυστραλία).
Λιγότερο από το ένα τρίτο του παγκόσμιου αρμενικού πληθυσμού ζει στην Αρμενία. Πριν την έναρξη του Α΄ Παγκοσμίου Πολέμου οι Αρμένιοι ζούσαν σε μια έκταση εξαπλάσια της σημερινής έκτασης τους, η οποία συμπεριλάμβανε τις ανατολικές περιοχές της Τουρκίας, το βόρειο τμήμα του Ιράν, και το νότιο τμήμα της Γεωργίας,.
Εξωτερικοί σύνδεσμοι
*
Δημήτριος Τριγγέτας
Βιογραφικά στοιχεία
Γεννήθηκε στην Κορώνη τον Νοέμβριο του 1814. Πατέρας του ήταν ο Διονύσιος Τριγγέτας.
Μπήκε στο Κεντρικό Στρατιωτικό Σχολείο (στη Σχολή Ευελπίδων) και αποφοίτησε με τον βαθμό του ανθυπασπιστή, και κατατάχτηκε στο σώμα του Μηχανικού την 1η Νοεμβρίου του 1833. Πήρε προαγωγή σε βαθμό λοχαγού το 1847 και υπηρέτησε ως Διευθυντής του Μηχανικού στο Ναύπλιο μέχρι το 1859, οπότε έγινε ταγματάρχης και αποχώρησε από την διεύθυνση.
Με την μεταπολίτευση ανέλαβε την Διεύθυνση των Βασιλικών Ανακτόρων και ταυτόχρονα διορίστηκε τον Οκτώβριο του 1862 Γενικός Γραμματέας του Υπουργείου των Στρατιωτικών. Από εκεί ακολούθησε πολιτική καριέρα, εκλέχτηκε πολλές φορές βουλευτής Πυλίας (αρχικά στη Β' Εθνική Συνέλευση του 1862 ) και χρημάτισε συγχρόνως Υπουργός των Στρατιωτικών το 1864 στην Κυβέρνηση Δημητρίου Βούλγαρη και Θ. Ζαΐμη. Έγινε Αντισυνταγματάρχης το 1868 και διετέλεσε Υπουργός των Ναυτικών επί του Υπουργείου Ζαΐμη μέχρι της 27ης Δεκεμβρίου του 1869.
Διορίστηκε Γενικός Πρόξενος στην Αλεξάνδρεια, και τον Φεβρουάριο του 1874 ξαναέγινε Υπουργός των Στρατιωτικών.
Τιμήθηκε με το παράσημο των Ταξιαρχών.
Απεβίωσε στην Αθήνα στις 19 Μαΐου 1886.
Πηγές
Κατηγορία:Έλληνες αξιωματικοί του μηχανικού Κατηγορία:Έλληνες υπουργοί Στρατιωτικών Κατηγορία:Έλληνες υπουργοί Ναυτικών
How the West Was Won (άλμπουμ)
How the West Was Won είναι ο τίτλος του τριπλού, ζωντανά ηχογραφημένου άλμπουμ του χαρντ ροκ συγκροτήματος Led Zeppelin, το οποίο ηχογραφήθηκε το 1972 στις Ηνωμένες Πολιτείες και κυκλοφόρησε τον Μάιο του 2003 μέσω της δισκογραφικής εταιρείας "Atlantic".
Τη συλλογή και μίξη των τραγουδιών πραγματοποίησε ο Τζίμι Πέιτζ στα "Sarm West Studios" του Λονδίνου.
Ο δίσκος πούλησε 154.000 αντίτυπα στην πρώτη του εβδομάδα στις Ηνωμένες Πολιτείες, ανεβαίνοντας στο # 1 του Billboard κάτι που έκανε δίσκος του συγκροτήματος για πρώτη φορά από το "In Through the Out Door" του 1979. Επίσης, το "How the West Was Won" βραβεύθηκε ως χρυσό στη Μεγάλη Βρετανία και τη Βραζιλία αλλά και ως πλατινένιο στον Καναδά και τις Ηνωμένες Πολιτείες.
Οι κριτικές για το δίσκο ήταν ιδιαίτερα θετικές με το "Allmusic" να του δίνει 4,5 με άριστα τα 5 αστέρια και το Pitchfork Media να το βαθμολογεί με 8,8. Το "Classic Rock" το χαρακτήρισε ως το τέταρτο καλύτερο ζωντανό άλμπουμ όλων των εποχών ενώ το περιοδικό "Q" το κατέταξε ενδέκατο στην ανάλογη λίστα του.
Τραγούδια
CD 1
1. LA Drone (Page, Jones) - 0:15
2. Immigrant Song (Page, Plant) - 3:41
3. Heartbreaker (Page, Plant, Jones, Bonham) - 7:23
4. Black Dog (Page, Plant, Jones) - 5:40
5. Over the Hills and Far Away (Page, Plant) - 5:07
6. Since I've Been Loving You (Page, Plant, Jones) - 8:01
7. Stairway to Heaven (Page, Plant) - 9:36
8. Going to California (Page, Plant) - 5:36
9. That's the Way (Page, Plant) - 5:53
CD 2
1. Dazed and Confused / Walter's Walk / The Crunge (Page, Plant, Jones, Bonham) - 25:25
2. What Is and What Should Never Be (Page, Plant) - 4:41
3. Dancing Days (Page, Plant) - 3:42
4. Moby Dick (Page, Jones, Bonham) - 19:20
CD 3
3. The Ocean (Page, Plant, Jones, Bonham) - 4:21
4. Bring It On Home"/"Bring It On Back (Page, Plant, Jones, Bonham, Dixon) - 9:30
Θέσεις τσαρτ
How the West Was Won (άλμπουμ)
Επίσημη κυκλοφορία: 27 Μαΐου 2003
Βραβεία
How the West Was Won (άλμπουμ)
Ηνωμένες Πολιτείες (RIAΑ Certification): Πλατινένιος
Βραζιλία (ABPD Certification): Χρυσός
Καναδάς (CRIA Certification): Πλατινένιος
Ηνωμένο Βασίλειο (BPI Certification): Χρυσός
Μέλη των Led Zeppelin
Το "How the West Was Won" ηχογραφήθηκε από τους εξής μουσικούς:
Ρόμπερτ Πλαντ - φωνητικά, φυσαρμόνικα
Τζίμι Πέιτζ - ηλεκτρική και ακουστική κιθάρα
Τζον Πωλ Τζόουνς - μπάσο, πλήκτρα
Τζον Μπόναμ - τύμπανα
Πηγές
Κατηγορία:Δισκογραφία των Led Zeppelin
Γεώργιος Ζαλοκώστας
Ο Γεώργιος Ζαλοκώστας ήταν ένας Έλληνας ποιητής και αγωνιστής της ελληνικής επανάστασης του 1821.
Βιογραφικό
μικρογραφία|Έκδοση των απάντων του Ζαλοκώστα (1873) Γεννήθηκε το 1805 στο Συρράκο Ιωαννίνων γιος πλούσιου εμπόρου Χριστόφορου Ζαλοκώστα που έπεσε στη δυσμένεια του Αλή Πασά και κατέφυγε με το Γεώργιο και τον αδερφό του Δημήτριο στο Λιβόρνο της Ιταλίας. Εκεί πήγε σε ιταλικό σχολείο, ασχολήθηκε με την ζωγραφική και σπούδασε ελληνική και ιταλική φιλολογία και αργότερα νομική, την οποία όμως δεν ολοκλήρωσε καθώς με την κήρυξη της Ελληνικής Επανάστασης του 1821 εγκατέλειψε την Ιταλία και επέστρεψε στην Ελλάδα και εγκαταστάθηκε με την οικογένειά του στον Πύργο της Ηλείας. κεί έχασε και τους δύο γονείς του σε μια μέρα και λίγο αργότερα τον αδερφό του.Έλαβε μέρος σε αρκετές μάχες εναντίον των Τούρκων, ενώ πήρε επίσης μέρος στην Έξοδο του Μεσολογγίου και υπήρξε ένας από τους ελάχιστους επιζήσαντες μετά την ηρωική έξοδο του 1826. Ο Ζαλοκώστας πολέμησε δίπλα στον οπλαρχηγό Παπασταθόπουλο.
Μετά το θάνατο των γονιών του, τους οποίους έχασε μέσα σε μία ημέρα, κατέφυγε στην Αθήνα. Μετά την απελευθέρωση υπηρέτησε ως αξιωματικός του οικονομικού σώματος του στρατού και της χωροφυλακής θέση την οποία και διατήρησε μέχρι και το τέλος της ζωής του. Ωστόσο έλαβε μέρος σε μία συνωμοσία εναντίον των Βαυαρών με σκοπό την παραχώρηση συντάγματος με αποτέλεσμα ο Όθωνας να αποτρέψει κάθε πιθανότητα προαγωγής του. Συνεργάστηκε στην έκδοση του περιοδικού Μνημοσύνη με τον Ι. Ν. Λειβαδέα, και της Ευτέρπης με τον Κωνσταντίνο Πωπ. Στη λογοτεχνία πρωτοεμφανίστηκε επίσημα το 1851 με τη βράβευσή του στο Ράλλειο ποιητικό διαγωνισμό για το έργο του Μεσολόγγιον. Ασχολήθηκε επίσης με την πεζογραφία, τη μετάφραση, το αισθητικό και το λογοτεχνικό δοκίμιο. Από το γάμο του το 1840 απέκτησε εννιά παιδιά, από τα οποία επέζησαν μόλις τα δύο, γεγονός που τον συνέτριψε ψυχικά. Πέθανε στις 3 Σεπτεμβρίου 1858 στην Αθήνα σε ηλικία 53 ετών. Το 1962 τοποθετήθηκε στα Ιωάννινα προτομή του.
Ο Γεώργιος Ζαλοκώστας χαρακτηρίστηκε θερμός πατριώτης, περήφανος και αξιοπρεπής.Το ποιητικό έργο του Γεώργιου Ζαλοκώστα κινήθηκε άλλοτε στο χώρο της καθαρεύουσας και άλλοτε στα πλαίσια μιας απλούστερης γλώσσας, με επιρροές που καλύπτουν το ευρύ φάσμα από το ρομαντισμό των αδερφών Σούτσων και το νεοκλασικιστικό ιδεώδες ως την ποίηση του Σολωμού και της Επτανησιακής Σχολής. Ιδιαίτερης ευαισθησίας είναι τα ποιήματα που συνέθεσε μετά το θάνατο των δύο παιδιών του, που σφράγισε τη ζωή του. Γνωστός ωστόσο έγινε κυρίως με καντάδες όπως Μια βοσκοπούλα αγάπησα και Η αναχώρησίς της, που στηρίχτηκαν σε ιταλικά πρότυπα και έγιναν ιδιαίτερα δημοφιλείς στην εποχή τους. Από πολλούς θεωρείται ο καλύτερος ποιητής της εποχής του. Κοινή παραδοχή είναι επίσης ότι η ποίηση του σημαδεύτηκε ανεξίτηλα από την οικογενειακή του τραγωδία. Ενδεικτικό είναι το σχόλιο του Ι. Μ. Παναγιωτόπουλου, που τον χαρακτηρίζει «ποιητή του πατρικού πόνου».
Λογοτεχνικό έργο
Η λογοτεχνική συνεισφορά του Γεώργιου Ζαλοκώστα είναι ποικιλόμορφη. Δεχόμενος επιρροές τόσο από την Αθηναϊκή όσο και από την Κερκυραϊκή Σχολή, συνέγραψε ποιήματα τόσο στην καθαρεύουσα όσο και τη δημοτική. Έγραψε κάθε είδους ποιήματα (πατριωτικά, λυρικά, ρομαντικά) και τραγούδησε με την ποίησή του, όσο μπορούσε, τις πίκρες που του επιφύλαξε η ζωή. Και οι πίκρες αυτές ήταν πολλές. Αρκεί να σημειωθεί ότι από τα εννιά παιδιά που είχε, έχασε τα επτά. Και σαν σεμνός και εσωστρεφής χαρακτήρας που ήταν, έδωσε στην ποίηση ολόκληρο τον εαυτό του. Πολλά από τα ποιήματά του είναι πατριωτικά, σε αυτά χρησιμοποίησε κυρίως την καθαρεύουσα και άλλα πάλι λυρικά. Πολλά από τα μικρά λυρικά του ποιήματα μελοποιήθηκαν. Ενδεικτικά αναφέρεται «Το φίλημα» (Μια βοσκοπούλα αγάπησα). Άντλησε επίσης τη θεματολογία του από την τραγική οικογενειακή του κατάσταση. Το 1851 πήρε το πρώτο βραβείο στο Ράλλειο ποιητικό διαγωνισμό για το ποίημα του «Το Μεσολόγγιον». Αργότερα βραβεύτηκε και για τις ποιητικές συλλογές του: «Αρματωλοί και κλέφται» και «Ώραι Σχολής». Αξιοποίησε επίσης την καλή γνώση της ιταλικής γλώσσας μεταφράζοντας ποιήματα Ιταλών λογοτεχνών, όπως ο Ούγκο Φόσκολο και ο Τορκουάτο Τάσσο. Ασχολήθηκε ακόμη με τη ζωγραφική. Τα άπαντά του εκδόθηκαν έναν χρόνο μετά το θάνατό του.
Ενδεικτική εργογραφία
Ποίηση
Συγκεντρωτικές Εκδόσεις
Δοκίμια
Μελέτες Έργων
Πηγές
Κατηγορία:Νεοέλληνες ποιητές Κατηγορία:Α' Αθηναϊκή Σχολή Κατηγορία:Αγωνιστές του 1821
Βίδα (παιχνίδι)
Η βίδα είναι ένα παιχνίδι της τράπουλας για τέσσερις παίκτες. Ανήκει στην κατηγορία χαρτοπαιγνίων αγοράς-εκτέλεσης με μπάζες, όπως η πρέφα και το μπριτζ. Βασίζεται στους κανόνες του μπουρλότ, χαρτοπαίγνιου που συναντάται στη βόρεια Ελλάδα, με την προσθήκη του γύρου αγοράς και είναι παρόμοιο με την κυπριακή Πιλότα. Η βασική του διαφορά από το μπριτζ βρίσκεται στο ότι κάθε φύλλο έχει κάποια αξία και δίνει πόντους στο ζευγάρι που θα κερδίσει την μπάζα (λεβέ) που το περιέχει.
Βασικοί Κανόνες
Η βίδα παίζεται με 4 άτομα (δύο ζευγάρια) που κάθονται εναλλάξ και χρησιμοποιεί τα 32 "μεγάλα" φύλλα της τράπουλας (Α,Κ,Q,J,10,9,8,7). Τα φύλλα μοιράζονται όλα (συνήθως με τον συνδυασμό 3-2-3 και όχι ένα-ένα) και κάθε παίχτης παίρνει 8 φύλλα. Το παιχνίδι ξεκινάει με τη διαδικασία της αγοράς όπου και αποφασίζεται ποιο χρώμα (μπαστούνια ♠, σπαθιά ♣ , κούπες ♥ , καρά ♦ ) θα αποτελεί τα κόζια (ατού). Ακολουθεί η σύγκριση του αέρα, η εκτέλεση και η καταμέτρηση των πόντων.
Εκτέλεση
Ο παίκτης που κάθεται δεξιά του παίκτη που μοίρασε, παίζει πρώτος ένα φύλλο του στη μέση του τραπεζιού. Οι υπόλοιποι (τρεις) παίκτες καλούνται να ακολουθήσουν δεξιόστροφα, δηλαδή να παίξουν ένα φύλλο ίδιου χρώματος πάνω από το δικό του. Ο παίκτης που έπαιξε το ισχυρότερο φύλλο (βλ. Ιεραρχία των φύλλων) είναι αυτός που κερδίζει τη μπάζα, δηλαδή τα τέσσερα φύλλα που μόλις παίχτηκαν. Τα τοποθετεί ανάποδα μπροστά του, ως κερδισμένα για την ομάδα του. Ο νικητής, επιλέγει από τα υπόλοιπα φύλλα του χεριού του και παίζει το πρώτο φύλλο της επόμενης μπάζας.
Ιεραρχία των φύλλων
Στη διαδικασία της αγοράς αποφασίζεται το χρώμα των κοζίων (ατού). Οποιοδήποτε κόζι είναι ανώτερο από οποιοδήποτε φύλλο άλλου χρώματος. Στα κόζια η ιεραρχία, αλλά και οι πόντοι που αντιστοιχούν στα φύλλα, έχουν ως εξής:
Προσέξτε πως τα Α,Κ,Q,8,7 αξίζουν τους ίδιους πόντους και στα κόζια και στα υπόλοιπα χρώματα. Οποιοδήποτε κόζι όμως είναι ισχυρότερο φύλλο από οποιοδήποτε φύλλο άλλου χρώματος. Τα φύλλα 9,8,7 από τα τρία χρώματα εκτός των ατού, λέγονται και λιμά.
Συμβουλή: Αν δεν έχετε εμπειρία από παιχνίδια με μπάζες (μπουρλότ, πρέφα, μπριτζ) ξεκινήστε παίζοντας μόνο την εκτέλεση, θεωρώντας κόζια(π.χ.) τα καρά. Όταν κατανοήσετε τον τρόπο παιχνιδιού, προχωρήστε στα υπόλοιπα κεφάλαια.''
Σινιάλα
Κατά την εκτέλεση (όπως και κατά την αγορά) έχουν εξελιχθεί κάποιοι τρόποι παιξίματος που δίνουν χρήσιμες πληροφορίες στον συμπαίκτη, τα λεγόμενα σινιάλα.
Οι πόντοι
Σε κάθε παιχνίδι το σύνολο των πόντων είναι 162 (152 οι πόντοι των φύλλων και 10 πόντοι μπόνους για όποια ομάδα πάρει την πατινή, την όγδοη και τελευταία μπάζα). Στους πόντους αυτούς, προστίθεται ο αέρας, δηλαδή κάποιοι έξτρα πόντοι από συνδυασμούς φύλλων μετά το μοίρασμα, οπότε το σύνολο των πόντων είναι 162 συν τον αέρα.
Ο αέρας
Αέρα λέμε τους συνδυασμούς φύλλων (αντιστοίχων άλλων παιχνιδιών, όπως η "μπιρίμπα") που μπορεί να δημιουργήσει ο παίκτης με τα 8 φύλλα που του μοιράστηκαν. Συγκεκριμένα, τις τρίτες, τις τετάρτες, τις πέμπτες (τρία, τέσσερα ή πέντε συνεχόμενα φύλλα ίδιου χρώματος στην σειρά A,K,Q,J,10,9,8,7), το καρέ (τέσσερις βαλέδες ή εννιάρια ή άσοι ή δεκάρια ή ρηγάδες ή ντάμες) και το μπουρλότ (ρήγας και ντάμα στα κόζια). Οι τρίτες δίνουν 20 πόντους, οι τετάρτες 50 και οι πέμπτες 100. Καρέ με βαλέδες (J) δίνει 200 πόντους, καρέ με εννιάρια 150, καρέ με άσους, δεκάρια, ρηγάδες (Κ) και ντάμες (Q) δίνουν 100. Καρέ του 8 και του 7 δεν υπάρχει.
Σε κάθε διανομή (μοίρασμα), αμέσως μετά την αγορά, οι δύο ομάδες αρχικά συγκρίνουν προφορικά τον αέρα τους, χωρίς να τον δείξουν (εκτός του μπουρλότ). Η ομάδα του παίκτη που δήλωσε τον ισχυρότερο συνδυασμό, τον δείχνει στους αντιπάλους της και ξεκινά το παιχνίδι με τους πόντους που αναλογούν στον αέρα της. Η σειρά ισχύος των συνδυασμών στον αέρα είναι:
Παράδειγμα 1: Οι δύο παίχτες της ομάδας Α έχουν δύο τρίτες ( και ) οι οποίες είναι και οι δύο μικρότερες από τη μια τρίτη που έχουν οι παίχτες της ομάδας Β. Μετράει μόνο η τρίτη της ομάδας Β, δηλαδή η ομάδα Β θα ξεκινήσει με 20 πόντους.
Παράδειγμα 2: Οι δύο παίχτες της ομάδας Α έχουν Τρίτη και Τετάρτη ( 9♠ 8♠ 7♠ και ) και οι παίχτες της ομάδας Β Τρίτη. Μετράει μόνο ο αέρας της ομάδας Α, δηλαδή η ομάδα Α θα ξεκινήσει με μπόνους 50+20=70 πόντους.
Μπουρλότ
Ένα ειδικό είδος αέρα, είναι το μπουρλότ. Όταν ένας παίχτης έχει ρήγα και ντάμα (Κ+Q) στα κόζια, τότε την στιγμή που παίζει το πρώτο από τα δύο αυτά φύλλα κατά τη διάρκεια της εκτέλεσης φωνάζει «μπουρλότ» και η ομάδα του παίρνει 20 πόντους. Οι πόντοι αυτοί δε χάνονται (δεν επηρεάζονται δηλαδή) από τον αέρα που μπορεί να έχει η αντίπαλη ομάδα. Επηρρεάζονται μόνο στην περίπτωση που έχει μπει βίδα όπου ο νικητής παίρνει όλους τους πόντους. Ο συνδυασμός μπουρλότ (Κ+Q στα κόζια) δεν θα πρέπει να συγχέεται με το χαρτοπαίγνιο μπουρλότ, που αποτελεί πρόγονο της βίδας.
Καταμέτρηση πόντων
Στο τέλος του γύρου της εκτέλεσης κάθε ομάδα μετρά τους πόντους των φύλλων της συν 10 πόντους για την πατινή. Το άθροισμα πρέπει να είναι 162. Οι πόντοι κάθε ομάδας στρογγυλοποιούνται όταν καταλήγουν σε 1-5 στην κατώτερη δεκάδα ενώ όταν καταλήγουν σε 7-9 στην ανώτερη δεκάδα.
Σημαντική παρατήρηση: Πρώτα αποφασίζουμε αν οι πόντοι που μάζεψαν οι αγοραστές φτάνουν για να βγει η αγορά και μετά γίνεται η στρογγυλοποίηση!
Στην περίπτωση που ο αριθμός των πόντων των ομάδων καταλήγουν σε 6 (π.χ. η ομάδα Α έχει μαζέψει 146 πόντους και η ομάδα Β 16 πόντους), τότε η στρογγυλοποίηση θα γίνει υπέρ της ομάδας που έχει στις μπάζες της το βαλέ (J) στα κόζια (που είναι το ισχυρότερο φύλλο στο παιχνίδι). Το άθροισμα είναι τελικά πάντα 160 (λόγω της στρογγυλοποίησης). Στους πόντους αυτούς προστίθεται ο αέρας (0 - 550 πόντοι) και το μπουρλότ (20 πόντοι).
Η αγορά
Η αγορά είναι η πρώτη φάση του παιχνιδιού μετά το μοίρασμα. Κάθε παίκτης με τη σειρά του (με πρώτο αυτόν που κάθεται στα αριστερά αυτού που μοίρασε) έχει δικαίωμα:
Π.χ. Δήλωση «90 τα καρά» σημαίνει πως αγοράζει καρά στους 90 πόντους. Δηλαδή στοιχηματίζει πως η ομάδα του θα βγάλει αγορά, δηλαδή θα συγκεντρώσει τουλάχιστο 90 πόντους αν εκτελέσει με κόζια τα καρά. Ο επόμενος παίκτης, ο Γ μπορεί να αυξήσει την αγορά (π.χ. «100 οι κούπες»), να πάει πάσο ή να βάλει βίδα. Το πάσο δεν είναι δεσμευτικό, δηλαδή στον επόμενο γύρο (αν υπάρξει) μπορεί ο παίκτης να ανεβάσει την αγορά. Αν ακουστούν τρία συνεχόμενα πάσο όμως, η αγορά κατοχυρώνεται στον τελευταίο πλειοδότη.
Το ζευγάρι που παίρνει την αγορά (πλειοδοτεί) αναλαμβάνει δύο υποχρεώσεις: Αν τα καταφέρουν τότε η αγορά έχει βγει. Αν δεν καταφέρει να συγκεντρώσει τουλάχιστο τους δηλωθέντες πόντους ή δεν πάρει περισσότερους πόντους από το αντίπαλο ζευγάρι, τότε η αγορά μπαίνει μέσα, δηλαδή οι αντίπαλοι παίρνουν όλους τους πόντους (βλ. βαθμολογία).
Αν έχει μπει βίδα, τότε οι επιλογές των επόμενων παικτών περιορίζονται στον αμέσως επόμενο βαθμό βίδας (βίδα, κόντρα βίδα, τρίτη βίδα, τέταρτη βίδα) και του πάσο.
Η αγορά ολοκληρώνεται όταν ακουστούν τρία συνεχόμενα πάσο.
Η αγορά έκλεισε στους 140 πόντους με κόζια τις κούπες για τους Β-Δ.
Η βίδα
Στην τελευταία αγορά που έχει δηλωθεί, οι αντίπαλοι (στη σειρά τους) μπορούν να βάλουν βίδα. Αυτό σημαίνει πως
Sudo
Το sudo ( ή ) είναι πρόγραμμα για λειτουργικά συστήματα της οικογένειας του Unix το οποίο επιτρέπει στον χρήστη να εκτελέσει άλλα προγράμματα με τα δικαιώματα ασφαλείας ενός άλλου χρήστη (συνήθως του superuser ή root). Το όνομα προέρχεται από την αγγλική φράση substitute user do, που έχει την σημασία του «να κάνεις κάτι σαν διαφορετικός χρήστης».
Ιστορία
Οι Robert Coggeshall και Cliff Spencer δημιούργησαν την αρχική έκδοση του sudo στις αρχές της δεκαετίας του 1980, στο Τμήμα Επιστήμης των Υπολογιστών του Κρατικού Πανεπιστημίου της Νέας Υόρκης στο Μπάφαλο (State University of New York at Buffalo, SUNY Buffalo). Η τρέχουσα έκδοση του προγράμματος αναπτύσσεται και συντηρείται από τον Todd C. Miller και διανέμεται υπό τους όρους μια άδειας τύπου ISC.
Βίδα (παιχνίδι)
Η βαθμολογία
Οι παίχτες ελέγχουν αν έχει βγει η αγορά, αν δηλαδή έχει ικανοποιηθεί το στοίχημα των αγοραστών.
Sudo
Χαρακτηριστικά
Σε αντίθεση με το παρόμοιο su, οι χρήστες χρησιμοποιούν τον δικό τους κωδικό αντί για τον κωδικό του root. Μετά τον έλεγχο των στοιχείων και εφόσον επιτρέπεται η πρόσβαση στον χρήστη σύμφωνα με το αρχείο ρυθμίσεων (αγγλ. configuration file) το σύστημα θα καλέσει την εντολή ή το πρόγραμμα που ζήτησε ο χρήστης. Το αρχείο ρυθμίσεων παρέχει πολλές επιλογές, όπως να μην απαιτείται χρήση κωδικού για την εκτέλεση συγκεκριμένων εντολών, να απαιτείται ένας κωδικός ανά χρήστη ή ομάδα χρηστών, να απαιτείται η εισαγωγή του κωδικού για κάθε εντολή ή να μην απαιτείται καθόλου η χρήση του και άλλες. Είναι δυνατή η ρύθμιση προκειμένου να χρησιμοποιούνται ορίσματα και να καλούνται πολλές εντολές μαζί και επίσης υποστηρίζεται η χρήση εντολών με regular expressions.
Βίδα (παιχνίδι)
Η βαθμολογία
Τα φύλλα ανακατεύονται και μοιράζονται από την αρχή. Όποια ομάδα ξεπεράσει τους 3550 πόντους παίρνει μια νίκη. Το παιχνίδι συνήθως παίζεται στις 2 νίκες.
Σύστημα αγοράς
Στη βίδα (όπως και στο μπριτζ) υπάρχουν κάποιοι άγραφοι κανόνες (σύστημα) ανοίγματος αγορών, ώστε μέσα από την διαδικασία της αγοράς να μπορούν να ανταλάσσουν νόμιμα πληροφορίες οι συμπαίκτες και να φτάνουν στη καλύτερη αγορά. Οι κανόνες αυτοί δεν είναι αναγκαστικοί κανόνες του παιχνιδιού και κάθε παίκτης μπορεί να τους παραβαίνει όποτε κρίνει ότι είναι προς όφελός της ομάδας του.
Sudo
Παρόμοια προγράμματα
Το visudo είναι μια εφαρμογή που επιτρέπει την επεξεργασία του αρχείο ρυθμίσεων μέσω της διεπαφής του vi ή κάποιου άλλου επεξεργαστή. Με αυτό τον τρόπο η επεξεργασία γίνεται πιο ασφαλής και επιπλέον επιτρέπεται η διενέργεια πολλών επεξεργασιών παράλληλα, γίνονται βασικοί έλεγχοι εγκυρότητας των δηλώσεων (sanity checks) και έλεγχοι για σφάλματα. Υπάρχουν πολλά frontend για το sudo που παρέχουν περιβάλλον Γραφικής Διεπαφής Χρήστη (GUI) και επιτρέπουν την ευκολότερη ρύθμιση από τους χρήστες. Σε αυτά συγκαταλέγονται τα kdesudo και gksudo.
Βίδα (παιχνίδι)
Σύστημα αγοράς
Μια γενική αρχή είναι πως όσο πιο χαμηλά μείνει μια αγορά, τόσο πιο εύκολα βγαίνει. Αν δηλαδή έχετε μια αγορά στα 100 (δηλαδή ποιότητα φύλλων εσάς και του συμπαίκτη σας που μπορούν να συγκεντρώσουν 100 πόντους) και 50 πόντους αέρα, τότε κατά την διάρκεια της αγοράς μπορείτε να φτάσετε μέχρι τους 150 πόντους. Αν όμως οι αντίπαλοί σας σταματήσουν στους 110 πόντους μπορείτε να πάρετε την αγορά πλειοδοτώντας στους 120 πόντους. Δεν χρειάζεται να ριψοκινδυνέψετε δηλώνοντας 150. Το κέρδος σας θα είναι 30 πόντοι (150 η δήλωση + 100 κερδισμενοι πόντοι + 50 αέρας = 300 π. έναντι 120+100+50 = 270 π.) ριψοκινδυνεύοντας να χάσετε 360 πόντους (150 η δήλωση + 160 όλοι οι πόντοι του παιχνιδιού + 50 αέρας).
Sudo
Παρόμοια προγράμματα
Σε Microsoft Windows υπάρχει η εντολή runas που έχει παρόμοια λειτουργικότητα με το sudo αλλά δεν μπορεί να περάσει στο πρόγραμμα που καλεί τον τρέχοντα φάκελο, μεταβλητές περιβάλλοντος ή μακροσκελείς γραμμές εντολών. Ενώ επιτρέπει την εκτέλεση προγραμμάτων με τα δικαιώματα άλλου χρήστη, δεν επιτρέπει την προσωρινή αναβάθμιση των δικαιωμάτων του χρήστη συνολικά -όπως συμβαίνει με το sudo. Μια πραγματική υλοποίηση που παρέχει όλη την λειτουργικότητα των su και sudo για Windows έχει υλοποιηθεί στο Hamilton C shell. Άλλα προγράμματα που επιτρέπουν την προσωρινή αναβάθμιση των δικαιωμάτων του χρήστη ώστε να μπορεί να πραγματοποιήσει διαχειριστικές εργασίες προσωρινά είναι το User Account Control σε Microsoft Windows και τα Authorization Services στο Mac OS X.
Βίδα (παιχνίδι)
Άνοιγμα
Ξεκινώντας το παιχνίδι παρατηρήστε το χέρι σας (τα 8 φύλλα που σας μοιράστηκαν). Αν σε κάποιο χρώμα έχετε τουλάχιστο τριφυλλία (τρία φύλλα στο ίδιο χρώμα) με ένα εκ των φύλλων να είναι J ή 9 (ένα εκ των δύο μεγαλύτερων κοζίων) και έναν τουλάχιστο εξώφυλλο άσσο (δηλ. άσσο σε άλλο χρώμα), ανοίγετε (δηλ. γίνεστε ο πρώτος που πλειοδοτεί) μονή αγορά στο τρίφυλλο χρώμα. Δηλαδή δηλώνετε «80 (π.χ. τα καρά)» αν είστε ο πρώτος που ανοίγει αγορά ή προσθέτετε 10 πόντους στην τρέχουσα αγορά. Αν δηλαδή ο πρώτος παίκτης άνοιξε «90 τα μπαστούνια» εσείς πρέπει να ανεβείτε 10 πόντους δηλώνοντας «100 τα καρά». Αμέσως ο συμπαίκτης σας καταλαβαίνει πως έχετε τουλάχιστο τριφυλλία στα καρά με ένα από τα δύο μεγάλα κόζια και έναν εξώφυλλο άσο (τον μπαστούνι, ή τον κούπα, ή τον σπαθί). Αυτές είναι οι ελάχιστες απαιτήσεις για να ανοίξετε αγορά και είναι η πιο συνηθισμένη περίπτωση.
Sudo
Εξωτερικοί σύνδεσμοι
Κατηγορία:Unix Κατηγορία:Λογισμικό ασφαλείας υπολογιστών
Βίδα (παιχνίδι)
Άνοιγμα
Αν έχετε τουλάχιστο τριφυλλία (τρία φύλλα) με J και 9 (τα δύο ισχυρότερα κόζια) και έναν τουλάχιστο εξώφυλλο άσσο, ανοίγετε ζυγή αγορά. Δηλαδή δηλώνετε «90 τα σπαθιά/τα καρά/οι κούπες/τα μπαστούνια» αν είστε ο πρώτος που ανοίγει αγορά ή προσθέτετε 20 πόντους στην τρέχουσα αγορά. Αν δηλαδή ο πρώτος παίκτης άνοιξε «90 τα μπαστούνια» εσείς πρέπει να ανεβείτε 20 πόντους δηλώνοντας «110» και το χρώμα σας. Οι κανόνες για τις δηλώσεις του ανοίγοντος φαίνονται στον Πίνακα 1.
Απάντηση σε μονή αγορά
Θα παρατηρήσετε πως στον πίνακα 2 δεν συμπεριλαμβάνονται περιπτώσεις όπως: «απαντώ αλλά δεν έχω J ή 9. Έχω όμως 4 ατού και 2 εξώφυλλους άσους. Δεν είναι κρίμα να πω πάσο ρισκάροντας να χάσουμε την αγορά;». Φυσικά και είναι κρίμα. Αν η αγορά είναι προς το παρόν σε εσάς, πείτε πάσο και θα έχετε την ευκαιρία να ξαναμιλήσετε αν χρειαστεί. Αν όχι, μπορείτε να δώσετε στον ανοίξαντα 10 πόντους, ίσα-ίσα για να μην παραπλανηθεί πολύ αλλά και να μην χάσετε την αγορά.
Σε κάθε περίπτωση, αντί για πάσο μπορείτε να δηλώσετε ένα νέο χρώμα, λαμβάνοντας υπόψη τις δεσμεύσεις του ανοίγοντος.
Απάντηση σε ζυγή αγορά
Με δύο φύλλα στο χρώμα του συμπαίκτη μπορείτε να βοηθήσετε προσθέτοντας 10 πόντους για κάθε εξώφυλλο άσο σας.
Στην περίπτωση που κρατάτε στα χέρια σας αέρα της τάξεως των 50+ πόντων, μπορείτε να ανεβάσετε την αγορά κατά 40 πόντους τουλάχιστο, ώστε ο συμπαίκτης σας να μην πάρει λάθος πληροφορία (δεν μπορεί να δίνεται J ή 9 στα κόζια και τρεις εξώφυλλους άσους, αφού -θεωρητικά- τον ένα από τους τρεις τον έχει ο συμπαίκτης σας!) Το τελικό ύψος που μπορεί να φτάσει μία αγορά καθορίζεται και από άλλους παράγοντες όπως ποιος παίζει πρώτος, σε ποιο ύψος θεωρείτε ότι θα φτάσουν οι αντίπαλοι κλπ.
Εξωτερικοί σύνδεσμοι
http://www.phigita.net/~kksocal/wiki/1 Κυπριακή πιλόττα
http://civil2006.blogspot.com/2006/12/blog-post_12.html Κανόνες της Βίδας, όπως παίζεται στη Θεσσαλονίκη
Υποσημειώσεις - Παραπομπές
Κατηγορία:Χαρτοπαίγνια
1911
Η παρούσα σελίδα αφορά το έτος 1911 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Πολιτειακό Πάρκο Γουότκινς Γκλεν
μικρογραφία|Watkins Glen State Park - New York, USA Το Πολιτειακό πάρκο Γουότκινς Γκλεν (Watkins Glen State Park) είναι ένα καταπληκτικό μέρος φυσικής ομορφιάς στη πολιτεία Νέα Υόρκη. Το πάρκο βρίσκεται στην άκρη του χωριού Γουότκινς Γκλεν, Νέα Υόρκη, νότια της λίμνης Σενέκα στην κομητεία Σούιλερ. Το κύριο χαρακτηριστικό του πάρκου είναι το μονοπάτι που ανηφορίζει μέσα από το φαράγγι, περνώντας πάνω και κάτω από καταρράκτες. Το πάρκο έχει ένα κατώτερο μέρος που βρίσκεται δίπλα στο χωριό και ένα ανώτερο τμήμα που είναι ανοικτή δασώδης περιοχή.
Βαρλαάμ Ιωαννίνων
Το Βαρλαάμ είναι ορεινό χωριό του νομού Ιωαννίνων στην Ήπειρο σε υψόμετρο 640 μέτρων.
Γεωγραφία - Ιστορία
Το Βαρλαάμ βρίσκεται στις ανατολικές πλαγιές του όρους Ξηροβούνι, ανατολικά του ποταμού Λούρου. Απέχει 32,5 χλμ. νότια από την πόλη των Ιωαννίνων, 2,5 βορειανατολικά από το Τέροβο και 5,5 χλμ. από τον κόμβο Αγίας Τριάδας της Ιόνιας Οδού. Η τοπική παράδοση λέει ότι το όνομα του χωριού προέρχεται από κάποιον ηγούμενο που έζησε παλιότερα. Ο Γάλλος περιηγητής Φρανσουά Πουκεβίλ αναφέρει ότι το 1813, την περίοδο της τουρκοκρατίας, κατοικείτο από 60 ελληνικές οικογένειες. Στα οθωμανικά κατάστιχα του 1895 το χωριό αναφέρεται με το όνομα Βαρλάμι, ως τσιφλίκι του καζά Ιωαννίνων με 200 κατοίκους.
Διοικητικά - Δημογραφικά
Ως οικισμός συστάθηκε το 1919 με το ΦΕΚ 184Α - 19/08/1919 και ορίστηκε έδρα της ομώνυμης κοινότητας. Σύμφωνα με το σχέδιο Καλλικράτης, και την τροποποίησή του Κλεισθένης Ι, αποτελεί την κοινότητα Βαρλαάμ που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 112 κατοίκους.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Δωδώνης
Ανδρόνικος Καντακουζηνός (αξιωματούχος)
Ο Ανδρόνικος Καντακουζηνός ήταν Βυζαντινός αξιωματούχος από την Οικογένεια Καντακουζηνών του 14ου αιώνα.
Ο Ανδρόνικος επί Ανδρόνικου Β΄ χρημάτισε κεφαλή του Θέματος Βολερού, Μοσυνοπόλεως, Σερρών και Στρυμώνος και της Κρασοβάς το 1322. Από τον αυτοκράτορα σε έγγραφα αναφέρεται συμπέθερος της βασιλείας του, οικείος, πρωτοσβεστιαρίτης και μέγας χαρτουλάριος.